Na temelju članka 17., stavka 1, podstavak 1. Zakona o sustavu civilne zaštite („Narodne novine“ broj 82/15, 118/18 i 31/20) te članka 34. Statuta Općine Viškovo („Službene novine Općine Viškovo“ broj 3/18. i 2/20.), Općinsko Vijeće Općine Viškovo na \_\_\_\_\_ sjednici održanoj dana \_\_\_\_\_\_\_\_\_ 2020. godine usvaja:

**GODIŠNJI PLAN RAZVOJA SUSTAVA CIVILNE ZAŠTITE S FINANCIJSKIM UČINCIMA ZA TROGODIŠNJE RAZDOBLJE NA PODRUČJU OPĆINE VIŠKOVO ZA 2021. GODINU**

Slijedom analize stanja sustava civilne zaštite na području Općine Viškovo za 2020. godinu te Smjernica za organizaciju i razvoj sustava civilne zaštite Općine Viškovo za period od 2020. do 2023. godine, koje su usvojene na 32. sjednici Općinskog vijeća održanoj dana 12. prosinca 2019. godine donosi se godišnji Plan razvoja sustava civilne zaštite za 2021. godinu kojim su planirane slijedeće zadaće i aktivnosti:

**Općinsko vijeće Općine Viškovo:**

Iz područja sustava civilne zaštite donosi:

- analiza stanja sustava civilne zaštite za 2021. godinu,

- godišnji plan razvoja sustava civilne zaštite s financijskim učincima za trogodišnje razdoblje za 2022. godinu.

**Općinska načelnica Općine Viškovo:**

Iz područja sustava civilne zaštite donosi:

- plan vježbi civilne zaštite,

- plan rada stožera CZ Općine Viškovo za požarnu sezonu 2021. godine

- plan aktivnog uključenja svih subjekata zaštite od požara na području Općine Viškovo u protupožarnoj sezoni u 2021. godini,

- plan operativne provedbe Programa aktivnosti u provedbi posebnih mjera zaštite od požara na području Općine Viškovo za 2021. godinu.

**Stožer civilne zaštite:**

- održava sastanke i sjednice tijekom 2021. godine, na kojima razmatra stanje sustava civilne zaštite, razvoj sustava civilne zaštite, definira vježbe sustava civilne zaštite te druge aktivnosti vezane za sustav civilne zaštite,

- određuje koordinatora na lokaciji ovisno o događajima na lokaciji.

**Operativne snage vatrogastva:**

- djeluju sukladno programu rada(obučavanje, vježbe, natjecanja, dežurstva, intervencije, održavanje voznog parka i opreme),

- Ugovor o sufinanciranju redovne vatrogasne djelatnosti na području Općine Viškovo za 2021. godinu. Općina Viškovo sklopit će Sporazum o financiranju redovne vatrogasne djelatnosti na području Općine Viškovo. Potpisnici sporazuma su Javna postrojba Grada Rijeke i Dobrovoljno vatrogasno društvo Halubjan te Općina Viškovo,

- u 2020. godini provedena je javna nabava za novo navalno vozilo za DVD Halubjan, isporuka je planirana 2021. godine,

- preko EU fondova planira se realizirati projekt opremanja vatrogasnog doma stabilnim agregatom za struju i opremljena je stožerno-edukacijska soba sa informatičkom i audio opremom,

*-* provođenje vježba evakuacije u odgojno-obrazovnim ustanovama na području Općine.

**Operativne snage Hrvatskog crvenog križa:**

- djeluju sukladno svom programu rada (obučavanje, opremanje ekipe prve pomoći),

- Ugovor o sufinanciranju programskih aktivnosti Gradskog društva crvenog križa/Općinske organizacije crvenog križa Općine Viškovo u 2021. godini. Općina Viškovo će sklopiti Ugovor o sufinanciranju programskih aktivnosti Gradskog društva crvenog križa/Općinske organizacije crvenog križa Općine Viškovo.

**Operativne snage Hrvatske gorske službe spašavanja:**

- djeluju sukladno svom programu rada,

- Ugovor o sufinanciranju programskih aktivnosti Hrvatske gorske službe spašavanja stanica Rijeka u 2021. godini. Općina Viškovo će sklopiti Ugovor o sufinanciranju programskih aktivnosti sa Hrvatskom gorskom službom spašavanja - stanica Rijeka.

**Postrojba civilne zaštite:**

- održavanje vježbi pripadnika postrojbe civilne zaštite i povjerenika civilne zaštite,

- provedba edukacije i osposobljavanja novih članova postrojbe u sustavu civilne zaštite,

- nabavka opreme za članove postrojbe civilne zaštite.

**Povjerenici civilne zaštite:**

- održavanje vježbi pripadnika postrojbe civilne zaštite i povjerenika civilne zaštite,

- provedba edukacije i osposobljavanja povjerenika i zamjenika povjerenika u sustavu civilne zaštite,

- nabavka opreme za povjerenika i zamjenika povjerenika civilne zaštite.

**Udruge:**

- regulirati međusobne odnose sporazumima kojima se utvrđuju zadaće udruga u sustavu civilne zaštite, uvjete pod kojima se uključuju u aktivnosti sustava civilne zaštite te financijska sredstva (donacije),

- sudjelovanje u vježbi s drugim operativnim snagama sustava civilne zaštite na svim razinama.

**Pravne osobe u sustavu civilne zaštite:**

- zaključiti Ugovor o međusobnoj suradnji kojim će se definirati potrebni ljudski resursi i materijalna oprema.

**Sustav uzbunjivanja:**

Ispitivanje sirene za uzbunjivanje stanovništva vršit će se kontinuirano u 12,00 sati, prve subote u mjesecu prema planu Županijskog centra 112.

**Na snazi su:**

-Odluka o ustrojstvu Postrojbe civilne zaštite na području Općine Viškovo, KLASA: 351-02/12-01/07; URBROJ: 2170-09-03/04-12-15 od 23. studenog 2012. godine,

- Odluka općinske načelnice br. 404/15 o imenovanju povjerenika civilne zaštite i njihovih zamjenika za područje Općine Viškovo KLASA: 351-02/14-01/08; URBROJ: 2170-09-02/1-15-41, od 4. prosinca 2015. godine,

- Odluka Općinske načelnice o I. izmjenama i dopunama Odluke o imenovanju povjerenika civilne zaštite i njihovih zamjenika za područje Općine Viškovo KLASA: 351-02/17-01/01; URBROJ: 2170-09-06/09-17-20 od 25. listopada 2017. godine,

- Odluka Općinske načelnice o ustrojstvu Postrojbe civilne zaštite na području Općine Viškovo, KLASA: 351-02/12-01/07; URBROJ: 2170-09-03/04-12-15 od 23. studenog 2012. godine,

- Odluka o određivanju pravnih osoba od interesa za sustav civilne zaštite na području Općine Viškovo (SN Općine Viškovo broj 2/19; KLASA: 021-04/19-01/01; URBROJ:2170-09-04/04-19-5 od 30. siječnja 2019. godine).

- Smjernice za organizaciju i razvoj sustava civilne zaštite Općine Viškovo za period od 2020. do 2023. godine, KLASA: 021-04/19-01/12; URBROJ: 2170-09-04/04-19-21 od 12. prosinca 2019. godine.

U 2020. godini izrađen je Plan djelovanja civilne zaštite Općine Viškovo kojeg je donijela Općinska načelnica.

FINANCIJSKI UČINCI ZA TROGODIŠNJE RAZDOBLJE

|  |  |  |  |
| --- | --- | --- | --- |
| **OPERATIVNE SNAGE SUSTAVA CIVILNE ZAŠTITE** | **PLANIRANO**  **U 2021.** | **PLANIRANO**  **U 2022.** | **PLANIRANO**  **U 2023.** |
| Operativne snage vatrogastva | | | |
| Javna vatrogasna postrojba Grada Rijeke | 685.500,00 | 685.500,00 | 685.500,00 |
| DVD Halubjan |
| Operativne snage Hrvatskog crvenog križa | | | |
| Općinska organizacija crvenog križa Općine Viškovo | 230.000,00 | 230.000,00 | 230.000,00 |
| Hrvatski crveni križ, GDCK Rijeka |
| Operativne snage Hrvatske gorske službe spašavanja | | | |
| HGSS, stanica Rijeka | 10.000,00 | 10.000,00 | 10.000,00 |
| Postrojbe i povjerenici civilne zaštite | | | |
| Radna i zaštitna odjeća, prijevoz | 70.000,00 | 70.000,00 | 70.000,00 |
| Dokumenti iz sustava civilne zaštite i naknade | 29.000,00 | 29.000,00 | 29.000,00 |
| Ostalo | 5.500,00 | 5.500,00 | 5.500,00 |
| OSTALO | | | |
| Tekuće donacije –posebne mjere zaštite od požara (pojačana ophodnja u ljetnim mjesecima). | 50.000,00  887.500,00 | 50.000,00  667.000,00 | 50.000,00  - |
| Kapitalna donacija DVD Halubjan za vozilo |

Funkcioniranje sustava civilne zaštite za trogodišnje razdoblje bit će utvrđeno projekcijom Proračuna Općine Viškovo za navedenu godinu.

Plan razvoja sustava civilne zaštite Općine Viškovo za 2021. godinu stupa na snagu 1. siječnja 2021. godine.

KLASA: 021-04/20-01/

URBROJ: 2170-09-04/04-20-

Viškovo, \_\_\_\_\_\_\_\_\_\_\_\_\_\_\_\_ 2020. godine

OPĆINSKO VIJEĆE OPĆINE VIŠKOVO

Predsjednica Općinskog vijeća

Ksenija Žauhar, mag.paed.

**Obrazloženje**

**uz Plan** **razvoja sustava civilne zaštite s financijskim učincima**

**za trogodišnje razdoblje na području Općine Viškovo za 2021. godinu**

Člankom 17. Zakona o sustavu civilne zaštite (NN RH broj 82/15, 118/18 i 31/20) definirano je da predstavnička tijela jedinica lokalne i područne (regionalne) samouprave razmatraju i usvajaju godišnju analizu stanja sustava civilne zaštite i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

U proračunu se osiguravaju sredstva namijenjena za financiranje sustava civilne zaštite, te obavljaju i drugi poslovi civilne zaštite utvrđeni navedenim zakonom. Smjernice za organizaciju i razvoj sustava civilne zaštite Općine Viškovo donesene su za razdoblje od 2020. do 2023. godine.

Obzirom na ranije navedeno, predlaže se usvajanjePlana razvoja sustava civilne zaštite s financijskim učincima za trogodišnje razdoblje na području Općine Viškovo za 2021. godinu.

Općinska načelnica:

Sanja Udović, dipl. oec.